Какви видове зеленчукови пюрета са дават на бебетата?
 Двата основни вида са зеленчукови и месни пюрета.
Започва се с до шест чаени пасирани зеленчуци в обедното хранене (например моркови, картоф, пащърнак и др.).   Първите зеленчукови пюрета трябва да са с по един вид зеленчук.  След това Вашето бебе получава обичайното хранене с кърма или шише, за да се почувства заситено. 
Можете да увеличавате количеството на зеленчуците с няколко лъжички всеки ден.  Ако захранването тече гладко се преминава към следващи зеленчуци - тиква, тиквичка и подобни.  След като въведете повечето зеленчуци се преминава към зеленчукови пюрета, които  са съчетание от повече от един зеленчук.
Ако всичко върви гладко със зеленчуците, след около три седмици от въвеждане на зеленчуците, можете да направите следващата стъпка и да предложите пълно месно-зеленчуково меню в обедното хранене.
Захранването с месни пюрета трябва да става постепенно.  Първите меса, които детето трябва да приема са птичи меса – пиле и пуйка .  Следващата стъпка е въвеждането на месо от бели риби.   Последната стъпка е представянето на червени меса – свинско и телешко . 
Месото в детското хранене трябва да е натурално и да няма никакви преработки като пушене, сушене и подобни.  Не давайте преработено месо на малкото бебе – овкусителите и солта са вредни за детето.  Месо от мекотели – риби, раци, миди, охлюви и други подобни не се дава на деца преди да са навършили поне две години. 

